
Smittevernprotokoll gjeldende fra 14.1.2022
Norges Hundekjørerforbund har laget smittevernprotokoll som vil ivareta alle forhold i forbindelse med gjennomføring av løp, terminfestet i NHF. Reglene evalueres løpende etter hvert som restriksjoner i samfunnet for øvrig justeres.
· Alle arrangementer skal godkjennes av lokal kommuneoverlege
· Føler man seg dårlig (hoste, feber, vond hals, hodepine, magesmerter e.l.) MÅ man holde seg hjemme
· Arrangøren oppfordres til å refundere startkontingent, dersom utøvere ikke kan stille på grunn av bekreftet smitte
· Alle tilstedeværende på arrangementet skal registrere seg i Vipps smittesporings app som arrangøren henger opp på ulike steder på stadion, eller bruker annen form for smittesporing
· Det skal være maks 200 personer til stede på samme sted til samme tid. Samme sted defineres som start- og målområdet. Dette antallet inkluderer ikke arrangører, TD’er og støtteapparat/handlere. Det anbefales bruk av munnbind der det ikke er mulig å holde anbefalt avstand
· Ved langdistansearrangementer anbefales det oppstart fra bil
· Ved bruk av sjekkpunkt skal arrangøren rådføre seg med lokal kommuneoverlege for planlegging og gjennomføring av sjekkpunktet
· Alle prosedyrer skal gjennomføres utendørs eller digitalt, dette gjelder
· Innsjekk og utdeling av startnummer/brikker
· Kjørermøte/lagledermøte
· Sjekk av vaksinasjonskort
· Chiplister sendes digitalt i forkant av løpet
· Startsluser
· Det er ikke lov å gå inn i startslusen før løper foran har startet
· Handlere går ut i egen sluse og henvises til parkeringsområdet
· Ved bruk av fellesstart brukes annethvert spor, og flere rekker. Her kan arrangøren benytte seeding for plasstildeling
· Målområdet
· Løpere og handlere henvises til parkeringsområdet rett etter målgang
· Premieutdeling skal gjennomføres utendørs, og arrangør må sørge for god avstand mellom tilskuere
· Ved eventuell servering/kiosk anbefales ikke bruk av varmestue, da det kan samles kun 30 uten tilviste plasser innendørs. Det kan brukes kiosk og utendørs servering
· Det anbefales å streame løpet digitalt, via sosiale medier, slik at publikum kan følge med der

